cyanic-selkie/wikianc huggingface dataset:
Լիբանանի քաղաքացիական պատերազմ
Նախադրյալները
1967 թ. արաբ-իսրայելյան հերթական պատերազմում Եգիպտոսի, Սիրիայի և Հորդանանի ազգային բանակների կրած ծանր պարտությունից հետո, 1948 թ. Պաղեստինից հեռացած գաղթականները, հիասթափվելով Իսրայելի դեմ արաբական պետությունների համատեղ գործողությունների արդյունավետության հնարավորությունից, զինվեցին և փորձեցին վարել ինքնուրույն քաղաքականություն։ Պաղեստինցի գաղթականների ցուցաբերած աննախադեպ այս ակտիվության հետևանքով, շուտով ընդհարումներ առաջ եկան նաև Լիբանանում տեղակայված պաղեստինյան ֆիդայական ջոկատների ու լիբանանյան բանակի միջև։ 1969 թ. Կահիրեում կնքված համաձայնությանը, որի կետերն սկզբում գաղտնի պահվեցին, չհաջողվեց կարգավորել տագնապը և վերջ տալ ռազմական բախումներին։ Ընդհարումները լիբանանյան բանակի և պաղեստինցի ֆիդայիների միջև շարունակվեցին 1970 թ. ընտրված Լիբանանի նախագահ Սուլայման Ֆրանջիեի պաշտոնավարության տարիներին։ Պաղեստինցի ֆիդայիները տարբեր պատճառներով վայելում էին արաբական այլ երկրների զորակցությունը, որը լիբանանյան բանակին թույլ չէր տալիս օգտագործելու ռազմական իր բոլոր հնարավորությունները։ Այս հանգամանքների ներքո, Լիբանանում այդ տարիներին գերակշիռ դիրք վայելող քրիստոնյա համայնքին մոտ համոզում գոյացավ թե լիբանանյան բանակին ու անվտանգության այլ կառույցներին մենակ չի հաջողվելու անփոփոխ պահել երկրի քաղաքական դիմագիծը և թե քրիստոնյաներն հարկադրված են զինվելու, կազմելու պետական կառույցներից դուրս իրենց զինված խմբավորումները՝ պաղեստինցիներից ինքնապաշտպանելու և պահպանելու համար երկրի սահմանադրական կարգը, որը որոշակի առավելություններ էր տալիս քրիստոնյաններին և հատկապես՝ մարոնի համայնքին։ Մարոնիներին խիստ մտահոգում էր պաղեստինցի ֆիդայիների և լիբանանյան արմատական ընդդիմության՝ ձախակողմյան և արաբ ազգայնական հոսանքների միջև օրեցօր սերտացող քաղաքական և նույնիսկ զինված խմբավորումների դաշինքը։
Կատեգորիա:Քաղաքացիական պատերազմ Լիբանանում Կատեգորիա:Իսրայելի պատերազմներ
Մեծ Կոպսա
Մեծ Կոպսա (Большая Копса), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Փոքր Վիզինգա գետի աջ ափին՝ 132 կմ հեռավորության վրա։ Գետի երկարությունը կազմում է 17 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա ։
1889
Դեպքեր
Ճապոնիան դարձավ սահմանադրական միապետություն։
Մահեր
Կատեգորիա:1889 Կատեգորիա:Տարեթվեր
Մեծ Կոպսա
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Դիդիե Ֆլորենտ Ուենանգարե
Դիդիե Ֆլորենտ Ուենանգարե, կինոռեժիսոր Կենտրոնաաֆրիկյան Հանրապետությունից , որը հայտնի է իր «Անտառի լռությունը» ֆիլմում կամերունյան կինոռեժիսոր Բասսեք Բա Կոբհիոյի հետ համագործակցությամբ, երբ Էթյեն Գոյեմիդեի հանրահայտ վեպի հիման վրա նկարահանում էին այդ կինոնկարը ։
Կյանք
Ուենանգարեն ծնվել է Բամբարի քաղաքում։ Կոտ դ'Իվուարի նախկին մայրաքաղաք Աբիջանում կինեմատոգրաֆիա ուսումնասիրելուց հետո ավարտել է Ֆրանսիայի Ռեն քաղաքի համալսարանը ։
Ուենանգարեն մտահաղացել է «Անտառի լռությունը» նախագիծն ու դիմել Բասսեք Բա Կոբհիոյին ֆինանսավորում գտնելու հարցով ։ Սցենարը գրվել է ֆրանսերեն ու իր մայրենի սանգո լեզվով, նկարահանունմներն իրականացվել են Կենտրոնաաֆրիկյան Հանրապետությունում և Գաբոնում։ Ֆիլմը պատմում է Եվրոպայում կրթություն ստացած Գոնաբա անունով աֆրիկացու մասին, որը որոշում է վերադառնալ հայրենիք, բայց հասկանում է կարծրատիպերը հաղթահարելու անհնարինությունն ու շատ լավ գիտի բակա ժողովրդի կենսակերպը․ «անտառի մարդիկ», որոնց նա արհամարհանքով անվանում է «պիգմեյներ» ։
Ուենանգարեն մահացել է 2006 թվականի սեպտեմբերի 29-ին ։
Ծանոթագրություններ
Կատեգորիա:1953 ծնունդներ Կատեգորիա:2006 մահեր Կատեգորիա:Աֆրիկացի կինոռեժիսորներ
Դանիել Սթարիջ
Դանիել Անդրե Սթարիջ (Daniel Andre Sturridge, ), անգլիացի ֆուտբոլիստ, Լիվերպուլի և Անգլիայի հավաքականի հարձակվող։ Հիմնականում խաղում է կենտրոնական հարձակվողի դերում, բայց «Չելսի»-ում նա գործում էր որպես աջեզրային հարձակվող։ 2009-2010 մրցաշրջանում «Չելսի»-ի կազմում արժանացել է ոսկե դուբլ մրցանակի, երբ դարձավ Անգլիայի Պրեմիեր Լիգայի չեմպիոն և Անգլիայի գավաթակիր։ 2012 թվականին «Չելսի»-ի կազմում դարձել Չեմպիոնների Լիգայի հաղթող։
Սթարիջը ծնվել և մեծացել է Բիրմինհեմում, որտեղ և սկսել է հանդես գալ Աստոն Վիլլայում, այստեղ նա հանդես եկավ մինչև 2002 թվականը՝ նախքան «Կովենտրի Սիթի» տեղափոխվելը։ Մեկ տարի անց պայմանագիր է կնքում «Մանչեսթեր Սիթի»-ի հետ։ Նա շարունակեց իր կարերային զարգացումը Սիթիում, խաղաց Անգլիայի երիտասարդական գավաթի 2 եզրափակիչ խաղերում։ Սթարիջը սկսեց խաղալ թիմի գիմնական կազմում 2007-2008 մրցաշրջանում, դառնալով պատմության մեջ այն միակ ֆուտբոլիստը ում հաջողվել է մեկ մրցաշրջանում գոլ խփել Անգլիայի երիտասարդական գավաթում, Անգլիայի գավաթում և Պրեմիեր Լիգայում։ Նա լքեց Սիթին 2009 թվականին ազատ ֆուտբոլիստի կարգավիճակում, «Չելսիի» հետ պայմանագիր ստորագրելով, բայց չկարողացավ տեղ գտնել հիմնական կազմում։ 2010-2011 մրցաշրջանի 2-րդ կեսում նա վարձավճարով տրվեց «Բոլտոն Ուոնդերերսին», որտեղ առաջնության 12 խաղում խփեց 8 գոլ։
2011-2012 մրցաշրջանի մեկնարկից առաջ «Չելսի»-ի գլխավոր մարզիչ Անդրե Վիլլաշ-Բոաշը հայտարարեց այն մասին, որ չի տեսնում Սթարիջին հիմնական կազմում։ 2011-2012 մրցաշրջանում Դանիելը «Չելսիի» կազմում անց կացրեց 36 հանդիպում և դարձավ 13 գոլի հեղինակ։ Նոր մրցաշրջանում Սթարիջը այլևս չէր հայտնվում «կապույտների» կազմում և 2013 թվականի հունվարին տեղափոխվեց Լիվերպուլ։ Գործարքը համար «մերսիսայդցիները» վճարեցին 12 միլիոն ֆունտ։ Սթարիջը հանդես է եկել Անգլիայի հավաքականում, սկսած մինչև 16 տարեկանների հավաքականից, վերջացրաց հիմնական հավաքականով։ Անգլիայի երիտասարդական հավաքականում նա անց է կացրել 15 խաղ և խփել է 4 գոլ։ Անգլիայի հիմնական հավաքականի կազմում առաջին խաղը եղել է Շվեդիայի հավաքականի դեմ ընկերական հանդիպումը 2011 թվականի նոյեմբերի 15-ին։ Ապա 2012 թվականին Մեծ Բրիտանիայի կազմում մասնակցեց Լոնդոնում անց կացվող «Օլիմպիական խաղերին»։ Դանիելի ընտանիքը ֆուտբոլային էր, նրա հորեղբայրներն էին նախկին ֆուտբոլիստներ Սայմոն և Դինա Սթարիջները։
Երիտասարդական կարիերան
Դանիել Սթարիջը ծնվել է Բիրմինգհեմում և սկսել է իր կարիերան 1998 թվականին Աստոն Վիլլայում։ Ապա, 2002 թվականին, նա տեղափոխվեց «Կովենտրի Սիթի» և այնտեղ մնաց մինչև 2003 թվականը՝ մինչ Մանչեսթեր Սիթիի ակադեմիային միանալը,13 տարեկան հասակում։ Ֆուտբոլային Լիգայի կոմիտետը պարտադրեց «Մանչեսթեր Սիթի»-ին վճարել 30000 ֆունտ փոխհատուցում Կովենտրի Սիթիին, և հետագա 200000 ֆունտ հավելավճարով, եթե նա հաջող խաղա թիմում և ազգային հավաքականում։ Հաջորդ տարում, Manchester United Premier Cup մինչև 15 տարեկանների մրցաշարային գավաթի խաղարկման ժամանակ, նա դարձավ մրցաշարի լավագույն ռմբարկու և ֆուտբոլիստ,եզրափակչում նրա թիմը հաղթեց «Մանչեսթեր Յունայթեդ» -ին։ 16 տարեկանում նա խաղում էր Մանչեսթեր Սիթիի երիտասարդական ակումբում, որի կազմում նա 2006 թվականին հասավ Անգլիայի երիտասարդական գավաթի եզրափակիչ։ Այդ մրցաշարում նա խփեց 4 գոլ և ևս 2-ը եզրափակչում, որը չբավարարեց «Լիվերպուլ» -ի հանդեպ հաղթանակ տանելու համար,«Մանչեսթեր Սիթի» -ին պարտվեց 3։2 հաշվով։ Հենց այդ ամռանն էլ նա ստորագրեց իր առաջին պայմանագիրը, որը ուժի մեջ մտավ, երբ նա դարձավ 17 տարեկան։
2006-2007 մրցաշրջան
2006/07 մրցաշրջանի սկզբից Սթարրիջը սկսեց մարզվել իր առաջին թիմի՝ Մանչեսթեր Սիթիի կազմում։ Մեկ խաղում իր հաշվին գրանցելով 3 գոլ՝ նա կարողացավ 2007 թվականի փետրվարին տեղ գրավել հիմնական կազմի պահեստայինների նստարանին։ 2007 թվականի փետրվարի 5-ին կայացավ Սթարիջի առաջին խաղը, մրցակիցը Ռեդինգան էր։ Սթարիջը 15-րդ րոպեին դուրս եկավ փոխարինման՝ փոխարինելով Յորգոս Սամարասին։ Խաղը ավարտվեց 0։2 հաշվով՝ Ռեդինգայի հաղթանակով։ Նա երկրորդ անգամ հայտնվեց դաշտում մեկ ամիս անց, բայց վնասվածք ստանալու պատճառով մինչև մրցաշրջանի ավարտը չկարողացավ խաղալ։
2007-2008 մրցաշրջան
Սթարիջը իր առաջին գոլը Սիթիի կազմում խփել է 2008 թվականի հունվարի 27-ին Անգլիայի գավաթի խաղարկությունում, Շեֆֆիլդ Յունայթեդի դարպասը, իսկ երեք օր անց խփեց իր առաջին գոլը Պրեմիեր Լիգայում Դերբի Քաունթիի դարպասը՝ խաղալով հիմնական կազմում։ Այնուամենայնիվ խաղալով թիմի հիմնական կազմում Սթարիջը ելույթ էր ունենում նաև երիտասարդական թիմի կազմում՝ հանդես գալով Անգլիայի գավաթում։ 2008 թվականին Սիթին նորից հասավ եզրափակիչ, իսկ Սթարիջը դարձավ առաջնության լավագույն ռմբարկու։ Այս անգամ Սիթին նվաճեց գավաթը, եզրափակչում երկու խաղերի արդյունքով հաղթելով «Չելսի»ին 4:2 հաշվով,Սթարիջը նույնպես այդ խաղում աչքի ընկավ գոլով։
2008-2009 մրցաշրջան
2008-2009 մրցաշրջանում,խաղալով 16 անգամ,Սթարիջը խփեց 4 գոլ և կատարեց 3 գոլային փոխանցում։ Մրցաշրջանի վերջում հանդիսատեսները նրան ճանաչեցին լավագույն երիտասարդ ֆուտբոլիստ։ Սթարիջը այդ մրցանակը նվիրեց իր ընտանիքին և Դին հորեղբորը։
«Չելսի»
2009 թվականի հունիսի 30-ին Սթարիջի պայմանագիրը Մանչեսթեր Սիթիի հետ ավարտվեց և նա դարձավ ազատ ֆուտբոլիստ, իսկ արդեն հուլիսի 3-ին «Չելսի»-ին ստորագրեց նրա հետ 4 տարի ժամկետով պայմանագիր։ Քանի որ Սթարիջը 24 տարեկան էր, երկու կողմերը չկարողացան համաձայնության գալ և փոխհատուցման գումարի չափը որոշեց դատարանը։ «Չելսի»-ին պարտավորվեց վճարել 3 500 000 ֆունտ ստերլինգ կանխավճար և 500 000 ֆունտ հետվճար ամեն 10, 20, 30 և 40-րդ հանդիպումների ժամանակ։ Որոշվեց նաև, որ եթե Սթարիջը հրավիրվի երկրի ազգային հավաքական, ապա Մանչեսթեր Սիթին կստանա ևս 1 000 000 ֆունտ ստերլինգ։ Այս պահանջները կատարվեցին, այն ժամանակ երբ 2011 թվականին Անգլիայի հավաքականի մարզիչ դարձավ Ֆաբիո Կապելլոն, և երբ 2013 թվականի փետրվարին նրան գնեց Լիվերպուլը։
2009-2010 մրցաշրջան
Իր առաջին գոլը «Չելսի»-ի կազմում Սթարիջը խփել է 2009 թվականի հուլիսի 18-ին Սիեթլ Սանդերսի դարպասը։ Սթարիջը իր երկրորդ հանդիպումն անցկացրեց «Չելսի»ի նախկին մարզիչ Ժոզե Մոուրինյոյի դեմ, որը գլխավորում էր Ինտերը։ Սեպտեմբերի 16-ին Սթարիջը դարձավ հետ-տրիկի հեղինակ Իպսվիչ Թաունի դեմ խաղում։ 2009 թվականի հոկտեմբերի 28-ին անց կացրեց իր առաջին խաղը հիմնական նկազմում Բոլտոն Ուոնդերերսի դեմ խաղում Սթեմֆորդ Բրիջում։ 2009 թվականի դեկտեմբերի 20-ին Սթարիջը դուրս եկավ փոխարինման առաջին խաղակեսում Վեստ Հեմ Յունայթեդի դեմ խաղում և վաստակեց 11 մետրանոց, որը վերածեց գոլի Ֆրենկ Լեմպարդը, իսկ խաղը ավարտվեց 1:1 հաշվով։ Պրեմիեր Լիգայում Սթարիջը առաջին անգամ հիմնական կազմում հայտնվեց դեկտեմբերի 26-ին Բիրմինգհեմ Սիթիի դեմ խաղում։ Իր առաջին դուբլը «Չելսի»ի կազմում Սթարիջը խփեց Ուոտֆորդի դարպասը։ Անգլիայի գավաթի այդ խաղարկությունում նա դարձավ միակ ֆուտբոլիստը, ում հաջողվեց գոլ հեղինակել երրորդ,չորրորդ և հինգերորդ փուլերում։ Սթարրիջը Պրեմիեր Լիգայում իր առաջին գոլը խփեց 2010 թվականի ապրիլի 25-ին Սթոք Սիթիի դեմ խաղում, որն ավարտվեց 7:0 հաշվով։ 2010 թվականի Անգլիայի գավաթի խաղարկության եզրափակիչում փոխարինման դուրս եկավ 90-րդ րոպեին, իսկ այդ խաղում հաղթեց «Չելսի»ն 1:0 հաշվով Պորտսմուտին։ Սթարիջը դարձավ «Չելսի»ի լավագույն ռմբարկու 4 գոլով։ Այդ մրցաշրջանում նա դարձավ ոսկե դուբլի հեղինակ՝ «Չելսի»ի հետ հաղթելով Անգլիայի գավաթը և առաջնությունը։
2010-2011 մրցաշրջան
2010 թվականի սեպտեմբերի 15-ին Սթարիջը խաղաց Չեմպիոնների Լիգայում «Ժիլինայի» դեմ, այդ խաղում նա խփեց իր առաջին գոլը, իսկ «Չելսի»ն հաղթեց 4:1 խաշվով։ Իր երկրորդ գոլը նա նույնպես խփեց «Ժիլինայի» դարպասը, այս անգամ հաշիվը 2։1 էր։
Վարձակալում Բոլտոն Ուոնդերերսում
2011 թվականի հունվարի 31-ին Սթարիջը համաձայնվեց խաղալ Բոլտոնում վարձակալությամբ։ Նա խաղաց 2 օր անց և դարձավ գոլի հեղինակ Վուլվերհեմպթոնի դեմ խաղում։ Նա գրավեց Տոտենհեմի, Էվերթոնի,Նյուքասլի դարպասը։ Վարձակալման ավարտին նա արդեն խաղացել էր 12 խաղ և դարձել 8 գոլի հեղինակ։ Իսկ ահա Մանչեսթեր Սիթիի դեմ խաղում նա ստացավ իր կարիերայի մեջ առաջին կարմիր քարտը 86-րդ րոպեին։
2012-2013 մրցաշրջան
2013 թվականի հունվարի 2-ին Սթարիջը տեղափոխվեց մերսիսադյան ակումբ։ Ֆուտբոլիստը հայտարարել է, որ ցանկանում է խաղալ ինչքան հնարավոր է երկար և չլքել թիմը։ Հունվարի 13-ին Դանիելը անցկացրեց իր առաջին խաղը պրեմիեր Լիգայում Լիվերպուլի կազմում և պարտվեց 1։2 հաշվով Մանչեսթեր Յունայթեդին։ Նա խփեց Լիվերպուլի միակ գոլը։ Առաջին ոչ լրիվ մրցաշրջանի արդյունքներով նա 16 խաղում դարձել էր 11 գոլի հեղինակ։
2013-2014 մրցաշրջան
Մրցաշրջանի մեկնարկից առաջ Դանիելը վնասվածք ստացավ Անգլիայի հավաքականի կազմում և բաց թողեց 3-4 ամիս։ Ասում էին, որ նա չի խաղա մինչև նոր մրցաշրջանը, սակայն ֆուտբոլիստը կարողացավ վերականգվել։ Մեկնարկային խաղում նա կարողացավ գրավել Սթոք Սիթիի դարպասը և օգնեց Լիվերպուլին առաջատար դիրք գրավել մրցաշրջանում։ Նա հիանալի խաղաց Աստոն Վիլլայի և Մաչեստեր Յունայթեդի դեմ և դարձավ օգոստոս ամսի լավագույն ֆուտբոլիստ։ Նոյեմբերի վերջին նա ստացավ վնասվածք և ստիպված եղավ բաց թողնել 6-8 շաբաթ։
Երիտասարդական մակարդակ
Սթարրիջը պաշտպանել է Անգլիայի գույները միչնչև 16 տարեկանների պայքարում, մասնակցել Եվրոպայի առաջնությանը 2011 թվականին։2011 թվականին ՈՒԵՖԱ-ի մասնագետները նրան ներառել են սիմվոլիկ հավաքականում։
Պրոֆեսսիոնալ մակարդակ
2011 թվականի նոյեմբերի 6-ին Սթարիջը առաջին անգամ հրավիրվեց Անգլիայի հավաքականի հիմնական կազմ և խաղացել Իսպանիայի և Շվեդիայի դեմ։ Նա նստած էր պահեստայինների նստարանին Իսպանիայի հանդեպ 1։0 հաղթական հաշվի ժամանակ, բայց Ֆաբիո Կապելլոն նրան խոստացել էր խաղալ Շվեդիայի դեմ։ 2011 թվականի նոյեմբերի 15-ին Շվեդիայի դեմ խաղում նա փոխարինեց Թեո Ուոլկոթին 58-րդ րոպեին։ Անգլիան հաղթեց 1։0 հաշվով։
Խաղաոճը
Սթարրիջը ունիվերսալ ֆուտբոլիստ է։ Իր կարիերայում նա խաղացել է հարձակման բոլոր դիրքերում։ Դանիելը աչքի է ընկնում իր լավ փոխանցումներով, գնդակի վարումով և հեռահար ուժեղ ու դիպուկ հարվածներով։ Անդրե Վիլլաշ-Բոշը նրան համեմատել է Պորտուի հարձակվող Հալկի հետ։ Նա ասել է.
Նվաճումներ
Թիմայիններ
«Մանչեսթեր Սիթի»
«Չելսի»
Անհատական
Ծանոթագրություններ
Կատեգորիա:Անգլիացի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:1989 ծնունդներ Կատեգորիա:Սեպտեմբերի 1 ծնունդներ Կատեգորիա:Ֆուտբոլի հարձակվողներ Կատեգորիա:Մանչեսթեր Սիթիի ֆուտբոլիստներ Կատեգորիա:Չելսիի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Տրաբզոնսպորի ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Դևոնի ժամանակաշրջան
Ընդհանուր բնութագրումը
Սիլուրի վերջում կալեդոնյան ծալքավորության ու լեռնակազմության հետնանքով (տես Սիլուրի ժամանակաշրջան) Դևոնի ժամանակաշրջանի սկզբում կատարվել է երկրակեղնի ընդհանուր բարձրացում ու ծովերի ռեգրեսիա (մայրցամաքների պատմության մեջ ամենամեծ ռեգրեսիաներից մեկը) և ցամաքային ռեժիմի հաստատում մայր ցամաքների մեծ մասում։ Վերջինների վրա լճակոնտինենտալ պայմաններում կուտակվել են կարմրավուն ու խայտաբղետ բեկորային նստվածքներ՝ հին կարմիր ավազաքարեր (Անգլիա, Բելառուս, Տիման, Կենտրոնական Ասիա և այլն)։ Կոնտինենտալ կլիման նպաստել է ցամաքային բույսերի երևան գալուն և կենդանիների որոշ տեսակների ցամաքային պայմաններին աստիճանաբար հարմարվելուն։ Դևոնի ժամանակաշրջանին նախորդող կալեդոնյան լեռնակազմության ժամանակ ծալքավորվել ու փակվել են մի շարք գեոսինկլինալներ, միակցվել հարևան պլատֆորմներին, դրանով իսկ ընդարձակվել են երկրակեղևի կոնսոլիդացված գոտիները։ Այսպես, կալեդոնյան գեոսինկլինալի փակման հետևանքով Հյուսիսային կիսագնդում միակցվել են Կանադական ու Ռուսական պլատֆորմները, իսկ Հարավ-Ամերիկյան, Աֆրիկական ու Հնդկա-Ավստրալիական պլատֆորմների միակցմամբ Հյուսիսային կիսագնդում գոյացել է Գոնդվանա մայրցամաքը։ Միջին Դևոնի ժամանակաշրջանում սկսվել է այդ կոնտինենտալ զանգվածների իջեցում, որն ուղեկցվել է ծովերի ներխուժումով։ Ցամաքի մեծ մասը ծածկվել է ծովով, որտեղ կուտակվել են էպիկոնտինենտալ տիպի ծովային նստվածքներ։ Դևոնի ժամանակաշրջանի ընթացքում գործել են Կորդիլիերյան, Ապալաչյան, Միջերկրածովային (Ալպ-Հիմալայան), Ուրալ-Տյան-Շանյան գեոսինկլինալները, որոնցում կուտակվել են մի քանի կմ հզորությամբ նստվածքային ու հրաբխածին գոյացումներ։ Ուրալ-Տյան- Շանյան գեոսինկլինալում կալեդոնյան լեռնակազմությունից հետո Դևոնի ժամանակաշրջանում գոյացել են կղզիների ձնով արտահայտված ցածրադիր լեռներ՝ Հյուսիս-Արևմտյան Ղազախստան, Սալաիր, Արևմտյան Սայաններ և այլն։
Օրգանական աշխարհը
Դևոնի ժամանակաշրջանում զգալի փոփոխություններ են կատարվել օրգանական աշխարհում։ Ստորին Դևոնի ժամանակաշրջանում հանդես են եկել առաջին պրիմիտիվ տերնազուրկ ցամաքային խոտաբույսերը (պսիլոֆիտոններ), միջինում՝ հատվածացողունավորները, իսկ վերինում՝ տերնավոր բույսերը (գետնամամուռներ, տարախոտեր) ն սերմավոր բույսերն ու ծառաբույսերը։ Վերջիններս (Տիմանում, Շպիցբերգจենում և այլուր գոյացրել են ածխային շերտեր։ Դևոնի ժամանակաշրջանում ձևավորվել են մշտապես ցամաքում ապրող օրգանիզմներ (սարդանմաններ, միջատներ), ինչպես ն ցամաքային ողնաշարավորներ (զրահագլուխ երկկենցաղ ստեգոցեֆալներ)։ Զգալի փոփոխություններ են կատարվել նան ծովային ֆաունայում։ Մահացել են գրապտոլիտները, պակասել են տրիլոբիտներն ու պրիմիտիվ ասիմետրիկ փշամորթները։ Առաջացել են ճառագայթափետրավոր (որոնց պատկանում են այժմյան ձկների մեծ մասը), վրձնափետրավոր-երկշնչավոր, զրահապատ և շնաձկանմաև անծնոտավոր ձկներ ու շնաձկներ։ Խիստ շատացել են թերթախռիկավորներն ու գոնիատիտները, ուսոտանիները, վերջինների բրածո մնացորդները որոշիչ դեր են կատարում Դևոնի ժամանակաշրջանի նստվածքային ապարների հասակը որոշելիս։
Ղվրիա
Ղվրիա (ღვრია), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դևոնի ժամանակաշրջան
Օրգանական աշխարհը
Հայաստանի տարածքում Դևոնի ժամանակաշրջանի (միջին ու գլխավորապես վերին) ապարները տարածված են հարավարևելյան մասերում (Ուրծի ու Վայոց ձորի լեռնաշղթաներ, Վեդի ու Այրիճա գետերի ավազաններ, Զանգեզուր) և ներկայացված են ութոտանիների հարուստ բրածո ֆաունա պարունակող ծովային նստվածքներով՝ օրգանոգեն կրաքարերով, ավազաքարերով, կավային թերթաքարերով և քվարցիտներով։ Հայաստանի տարածքի հյուսիսարևելյան շրջանները Դևոնի ժամանակաշրջանի ընթացքում հարթ ռելիեֆ ունեցող ցամաք են եղել, ու այնտեղ նստվածքներ չեն կուտակվել։
Կատեգորիա:Երկրաբանություն Կատեգորիա:Երկրաբանական ժամանակաշրջաններ
Գաղձ միասռնականի
Գաղձ միասռնականի, գաղձազգիների ընտանիքին պատկանող դեղաբույս։
Նկարագրություն
Մինչև 2 մմ հաստության հասնող, ճյուղավոր կարմրավուն քուղանման ցողուններով, համեմատաբար հաստ միամյա անտերև մակաբույծ է։ Ողկույզանման ծաղկաբույլներում հավաքված են վարդագույն կամ համարյա սպիտակ նստադիր ծաղիկները։ Բաժակաթերթիկները հաստ են և լայն։ Կիսով չափ թեքված կուժանման պսակի վերին հատվածները կարճ են։ 1-2 մուգ կլորավուն-սրտաձև սերմերով պտուղը հարթ գնդաձև-ձվաձև տուփիկ է ։
Տարածվածություն
Աճում է ստորին լեռնային գոտու բազմամյա և միամյա խոտաբույսերի, թփերի և երիտասարդ ծառերի վրա։ Հանդիպում է Վայոց ձորի, Արարատի, Սյունիքի մարզերում, Երևանում և Արցախում։ Այս տեսակը հաճախ աճում է խաղողի, առվույտի, մոշենու ցողունների վրա ։
Նշանակություն
Բուժական նպատակներով օգտագործվում է ամբողջ բույսը, որը պարունակում է դաբաղանյութեր, կուսկուտին գլիկոզիդ, ֆիտոստերին, ֆլավոնոիդներ, ֆենոլկարբոնաթթուներ և դրանց ածանցյալները (քլորոգենաթթու, սրճաթթու և այլն), անտոցիաններ, ածխաջրեր, կումարիններ, ֆլոբաֆեններ և այլն։ Եփուկն ունի ջերմիջեցնող ազդեցություն ։
Ծանոթագրություններ
Կատեգորիա:Դեղաբույսեր Կատեգորիա:Գաղձազգիներ Կատեգորիա:Միամյա բույսեր Կատեգորիա:Ծածկասերմեր
Կաստելնուովո դել Գարդա
Կաստելնուովո դել Գարդա (Castelnuovo del Garda), կոմունա Իտալիայում, գտնվում է Վենետո մարզում՝ Վերոնա գավառում ։
Բնակչությունը կազմում է 8612մարդ։ Խտությունը կազմում է 253 մարդ/կմ²։ Տարածքը գրավում է 34,68 կմ²։ Փոստային ինդեքս՝ 37014։ Հեռախոսային կոդ՝ (+39) 045։
Կոմունայում սեպտեմբերի 8-ին հատկապես նշում են Սուրբ Աստվածածնի ծննդյան տոնը։
Ծանոթագրություններ
Կատեգորիա:Իտալիայի բնակավայրեր
Յացկովկա (գյուղ, Կրասնոլիմանի շրջան)
Յացկովկա (Яцьківка), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Յացկովկա գյուղում բնակվում էր 490 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոլիմանի շրջանի բնակավայրեր Կատեգորիա:Ուկրաինայի գյուղեր
Բաց հասարակության հիմնադրամներ (Հայաստան)
Գործունեություն
2005 թվականի նոյեմբերի 3-ին ԲՀՀ-Հայաստանը կազմակերպեց «Եվրոպական ինտեգրման միջազգային փորձը և Եվրոպական հարևանության քաղաքականության հեռանկարները Հայաստանի համար» համաժողովը Երևանում։ Քննարկման թեմաներն էին Հայաստանի եվրաինտեգրման հեռանկարները, Եվրամիության հետ տնտեսական և քաղաքական ասոցացման զարգացումը և Եվրոպական հարևանության քաղաքականությանը Հայաստանի մասնակցությունը ։ 2007–2008 թվականների ֆինանսական ճգնաժամից հետո հիմնադրամն օգնել է ավելի քան 65000 հայ ընտանիքների, որոնք կանգնած էին ծանր տնտեսական դժվարությունների առջև ։
2012 թվականին հիմնադրամն օգնել է Հայաստանի բուհերին կրթական բարեփոխումներ իրականացնել։ 1998-2014 թվականներին Երևանի պետական ​​համալսարանը ԲՀՀ-ից ստացել է 32 դրամաշնորհ՝ ընդհանուր 770267 ԱՄՆ դոլարի չափով։
2013 թվականի հոկտեմբերի 22-ին հիմնադրամը կազմակերպել է ԲՀՀ-Հայաստանի կողմից իրականացված «Արևելյան գործընկերության երկրների եվրոպական ինտեգրման ինդեքսը» զեկույցի շնորհանդեսը։ Եվրոպական ինտեգրման ինդեքսի նպատակն է չափել և համեմատել արևելյան գործընկերության երկրների եվրաինտեգրման բարեփոխումների տեմպերն ու առաջընթացը։ Ցուցանիշը կոչված է արժեքավոր գործիք դառնալ եվրոպական և ազգային քաղաքականություն մշակողների համար՝ գնահատելու իրենց եվրաինտեգրման առաջընթացը և մրցակցության մթնոլորտ ստեղծել Արևելյան գործընկերության երկրների միջև՝ իրենց բարեփոխումների պարտավորությունները պատշաճ կատարելու նպատակով ։
Հիմնադրամը սերտորեն համագործակցել է Առողջապահության նախարարության հետ՝ մասնագետներ պատրաստելու և պալիատիվ խնամքի չափանիշները բարելավելու համար։ Հիմնադրամը նաև աջակցել է համայնքային հոգեկան առողջության հաստատություններին և բանտերում, հոգեբուժարաններում և ծերանոցներում պայմանների բարելավման գործին։ Հայաստանում COVID-19 համաճարակի ժամանակ ԲՀՀ-Հայաստանը տրամադրել է ավելի քան 1 միլիոն ԱՄՆ դոլարի շտապ օգնություն (սննդի փաթեթներ, հիգիենայի պարագաներ, ջեռուցում) հասարակության խոցելի խմբերին, այդ թվում՝ տարեցներին, հաշմանդամություն ունեցող կամ քրոնիկական հիվանդություններ ունեցողներին, հոգեկան առողջության խնդիրներ ունեցող անձանց, ՄԻԱՎ-ով ապրող անձանց, փախստականների, էթնիկ փոքրամասնությունների, հատուկ կարիքներով երեխաների և սոցիալապես անապահով ընտանիքների։
2020 թվականի Արցախյան պատերազմից հետո ԲՀՀ-Հայաստանը տրամադրել է ավելի քան 535,000 ԱՄՆ դոլարի մարդասիրական օգնություն պատերազմից տուժած Արցախի խաղաղ բնակչությանն աջակցելու համար։ Հիմնադրամը նաև աջակցել է մարդու իրավունքների պաշտպաններին և իրավաբաններին, որպեսզի հետամուտ լինեն պատերազմական հանցագործությունների զոհերի համար արդարադատության հաստատմանը։ Բացի այդ, հիմնադրամը պարտավորվել է միջազգային ուշադրությունը հրավիրել Հայաստանի և Արցախի նկատմամբ շարունակվող ադրբեջանական ագրեսիայի վրա ։
Մինչ օրս հիմնադրամը ներդրել է ավելի քան 1,5 միլիոն ԱՄՆ դոլար՝ աջակցելու կանանց իրավունքների պաշտպանությամբ զբաղվող տարբեր կազմակերպությունների աշխատանքին, ներառյալ ընտանեկան բռնության զոհերին շտապ ծառայությունների տրամադրումը ։ Հիմնադրամը շարունակում է աջակցել ազատ լրատվամիջոցներին Հայաստանում և տրամադրել է 5 միլիոն դոլար՝ լրագրողներին աջակցելու, կոռուպցիայի դեմ պայքարելու, հավաքների և խոսքի ազատության պաշտպանության նպատակով ։ 2022 թվականի նոյեմբերի 22-ին Հայաստանում ԵՄ դեսպան Անդրեա Վիկտորինը և Բաց Հասարակություն-Հայաստանը համաժողով են անցկացրել՝ նվիրված Հայաստան-Եվրամիություն հարաբերությունների ներկա կարգավիճակին, Հայաստան-ԵՄ համապարփակ և ընդլայնված գործընկերության համաձայնագրի իրականացմանը և Հայաստանի ժողովրդավարության ամրապնդմանը։
Վերջին շրջանի գործունեություն
2019 թվականի հունիսի 5-ին գրեթե 70 քաղաքացիական հասարակություններից և ՀԿ-ներից բաղկացած խումբը ստորագրել է հուշագիր՝ աջակցելու ԲՀՀ-Հայաստանի գործունեությանը։ Հուշագրում բարձր են գնահատվել ԲՀՀ-Հայաստանի ջանքերն ու նրա բազմաթիվ ներդրումները։ Կոալիցիան պաշտպանել է 2018 թվականի հայկական հեղափոխության արդյունքները և կոչ արել մեծացնել խոսքի ազատությունը և մարդու իրավունքների պաշտպանությունը։ Հայաստանում որոշ ռուսամետ քաղաքական կուսակցություններ, ինչպես՝ Սահմանադրական իրավունքների միությունը, մեղադրեցին Ջորջ Սորոսի ղեկավարած կազմակերպություններին, որ նրանք կանգնած են 2018 թվականի հեղափոխության հետևում։ Ընդդիմադիր որոշ կուսակցություններ մեղադրեցին վարչապետ Նիկոլ Փաշինյանին Ջորջ Սորոսի կողմից վերահսկվելու մեջ ։
2020 թվականի հունվարի 29-ին ԲՀՀ-Հայաստանի նախկին տնօրեն Լարիսա Մինասյանը մեղադրեց արմատական ​​հակակառավարական ուժերին ԲՀՀ Հայաստանի և նրա տեղական գործընկերների դեմ «աննախադեպ» զրպարտչական արշավ իրականացնելու մեջ։
Freedom House-ը կոչ է արել Հայաստանի կառավարությանը պաշտպանել Հայաստանում ժողովրդավարական ինստիտուտները և քաղաքացիական հասարակությունը, ներառյալ ԲՀՀ-Հայաստանին։
2021 թվականի Հայաստանի խորհրդարանական ընտրություններից առաջ ընդդիմադիր «Հայաստան» դաշինքը հայտարարեց, որ սատարում է օտարերկրյա ֆինանսավորում ստացող ոչ կառավարական և մարդասիրական կազմակերպությունների գործունեությունը Հայաստանում արգելելուն կամ խստորեն սահմանափակելուն։ Մի քանի այլ ծայրահեղական խմբավորումներ դեմ են հանդես եկել ԲՀՀ-ի բոլոր գործողություններին Հայաստանում ։ 2021 թվականի հուլիսի 5-ին Երևանում Հայաստանի Եվրոպական կուսակցության անդամները հանդիպում ունեցան ԲՀՀ Հայաստանի հետ։ Կուսակցության անդամները շնորհակալություն են հայտնել ԲՀՀ-ին Հայաստանում ժողովրդավարության զարգացման գործում ներդրած ավանդի համար։
2022 թվականի հունիսին հայ փաստաբաններ Տիգրան Աթանեսյանը և Մարգարիտա Գյուլումյանը դատարանից խնդրեցին փակել ԲՀՀ-Հայաստանը՝ նշելով, որ գրասենյակի գործունեությունը «վտանգում է ազգային անվտանգությունն ու հասարակական կարգը» ։
Ծանոթագրություններ
Կատեգորիա:Միջազգային կազմակերպություններ Կատեգորիա:Ոչ առևտրային կազմակերպություններ ըստ երկրի Կատեգորիա:1997 հիմնադրված կազմակերպություններ
Angry Birds Star Wars 2
Angry Birds Star Wars 2, համակարգչային խաղ սենսորային սարքավորումների համար ֆիննական Rovio մշակողից, « Angry Birds» խաղերի շարքի մաս։ Խաղը նվիրված և ստեղծված է « Աստղային պատերազմներ » ֆիլմի մոտիվներով, համարվում է մեկ տարի առաջ թողարկված « Angry Birds Star Wars»-ի շարունակությունը ։
Նկարագրություն
«Angry Birds Star Wars II»-ն ունի 8 էպիզոդ․ «Ներխուժում Նաբու» (Նաբու մոլորակը թռչունների կողմի համար,Դաշնություն նավը՝ խոզերի համար), «Փախուստ Տատուն» (երկու կողմերի համար էլ մոլորակը Տատուն է, բայց տարբեր տեղանքներում), «Պայքար Նաբուի համար» (երկու կողմերի համար էլ մոլորակը Նաբուն է, բայց տարբեր տեղանքներում), «Կլոնների ապստամբություն» (Կորուսանտ մոլորակը թռչունների կողմի համար, Կամինո մոլորակը խոզերի կողմի համար), «Խոզապուխտի վրեժը» (Ջեոնոզիս մոլորակը թռչունների կողմի համար, Մուստաֆար մոլորակը խոզերի կողմի համար), «Պարգևների գլուխ», որի գործողությունները տեղի են ունենում Նաբուում գտնվող գունգանների ստորջրյա քաղաքի մոտ, «Ղեկավարիր քո ճակատագիրը և ապստամբները» (երկու կողմերի համար էլ մոլորակը Լոտալն է, բայց տարբեր տեղանքներում)։
Այս խաղում թռչուններն ու խոզերը խաղում են «Աստղային պատերազմներ» եռերգության հերոսների դերերը։ Բնօրինակ եռերգության և «Star Wars Rebels» հեռուստաշոուի կերպարները նույնպես հայտնվում են թռչունների/խոզերի տեսքով։ Կերպարների անունները ևս փոփոխվում են թռչունների և խոզերի պատկերմանը համապատասխան (օրինակ, Բոբա Ֆեթը դառնում է Բոբա Ֆաթ)։
Արձագանք
Metacritic-ով խաղը 24 արձագանքի հիման վրա ստացել է 100-ից 77 բալ ։ StopGame կայքը խաղը գնահատել է 10 բալից 7,6 ։
Ծանոթագրություններ
Կատեգորիա:2013 տեսախաղեր Կատեգորիա:IOS խաղեր Կատեգորիա:Windows Phone խաղեր Կատեգորիա:Windows տեսախաղեր
Գարեգին Ա Աստվածաբանական-հայագիտական կենտրոն
Գարեգին Ա Աստվածաբանական-հայագիտական կենտրոնը հիմնվել է Մայր Աթոռ Սուրբ Էջմիածնի տարածքում Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի տնօրինությամբ։
Կենտրոնի պաշտոնական բացումը տեղի է ունեցել 2000 թ. հունիսի 26-ին։
Կենտրոնի նպատակն է նպաստել Հայաստանում գոյություն չունեցող որոշ գիտաճյուղերի զարգացմանը (Աստվածաբանական ու մեկնողական բնագրերի ուսումնասիրությամբ ու հրատարակությամբ, կաթողիկոսական դիվանատան գործունեության հետազոտությամբ և վավերագրերի լիակատար արխիվի ստեղծմամբ, հայ միջնադարյան կանոնական գրականության հետազոտությամբ և այլն)։
Կենտրոնի տնօրենն է պ.գ.դ. Ազատ Բոզոյանը։ Կենտրոնի աշխատանքային գործունեությանն աջակցում են Գևորգյան Հոգեւոր Ճեմարանի տնօրինությունն ու ճեմարանականները, ինչպես նաև Մայր Աթոռի միաբաններ։
Գրադարանը
Կենտրոնի գրքերի թիվն այսօր շուրջ 25 000 միավոր է։ Կենտրոնն ունի շուրջ 200 կտոր հնատիպ գրականություն, որոնցից ամենահինը Կղեմոս Գալանոսի եկեղեցու պատմության մասին աշխատությունն է։
Գրադարանում պահվող ամենահիշարժան գործերից է հայերեն Աստվածաշնչի 1666 թ. առաջին հրատարուկությունը։ Ամենահին ձեռագիրը 1183 թ. Դրազարկում՝ Կիլիկիայում գրված Ավետարաններից մեկն է։
2002 թ. գրադարանի գրքացանկը համալրվեց ևս 1000 անուն (միավոր) փաստաթղթերով, գրքերով և այլ նյութերով։
Գիտական կենտրոն
Գիտական կենտրոնն փորձում է իր աշխատանքները համաձայնեցնել ՀՀ ԳԱԱ հումանիտար ինստիտուտների և գրադարանի հետ։ Նախատեսված է փոխհարաբերություններ հաստատել Մաշտոցի անվան Մատենադարանի, Երևանի պետական համալսարան-ի պատմության և Աստվածաբանության ֆակուլտետների ու Հայաստանի Ազգային գրադարանի հետ։
Տես նաև
Կատեգորիա:Հայագիտական կենտրոններ Կատեգորիա:Ատվածաբանական կենտրոններ
Որմնախորշ
Որմնախորշ, շենքի պատի մեջ (ներքուստ կամ արտաքուստ) սարքված խորշ, քառանկյունի, բազմանիստ կամ կիսաշրջանաձև հատակագծով, կամարակապ կամ գմբեթարդ վերջավորությամբ։ Արտաքուստ որմնախորշերը կիրառվել են պատերի շարվածքի հոծ զանգվածը թեթևացնելու, շենքի ճակատները գեղազարդելու համար։ Հայ ճարտարապետության մեջ եռանկյունի հատակագծով արտաքին որմնախորշերը («հայկական խորշեր» անվանվող) հանդիպում են արդեն վաղ միջնադարում և լայն տարածում ստանում IX—XIV դարերում։ Շենքի ներսի որմնախորշերը օգտագործվել են որպես մկրտարան կամ սպասքապահարան (եկեղեցիներում), գրապահարան (գրատներում), տնտեսական նշանակության պահարաններ (բնակելի տներում)։ Որպես պահարան կիրառվում են նաև ժամանակակից ճարտարապետության մեջ։
Կատեգորիա:Ճարտարապետական ​​տարրեր Կատեգորիա:Շինարարական տարրեր և կառուցվածքներ
1802
Մահեր
Կատեգորիա:1802 Կատեգորիա:Տարեթվեր
Գրիգոր Եղիազարյանի բնակելի տուն
Գրիգոր Եղիազարյանի բնակելի տուն, պատմամշակութային հուշարձան Երևանի Կենտրոն վարչական շրջանում՝ Աբովյան և Պուշկինի փողոցների հատման խաչմերուկում։
Պատմություն
Գրիգոր Եղիազարյանը եղել է աղյուսի գործարանատեր։ Եղիազարյանի նարնջագույն (Անիի տուֆ) երկհարկանի առանձնատունը կառուցվել է 1884 թվականին։ 20-րդ դարի սկզբում կառույցի որոշ սենյակներ տրամադրվել են Հնդեվրոպական հեռագրատանը։ Այստեղ է գտնվել ՀԿԿ Կենտկոմի հրատարակչությունը, ավելի ուշ՝ պրոֆտեխնիկական կրթության պետական կոմիտեն, ապա՝ Գեղագիտական դաստիարակության կենտրոնի թատրոնը։ Առաջին հարկը որոշ չափով ցածր է մայթի նիշից, իսկ փողոցների հատման անկյունում` ավելի բարձր։ Շենքը նախագծել է ճարտարապետ Վասիլի Միրզոյանը։
Ճարտարապետական լուծումներում առանձնանում է գլխավոր ճակատը՝ շեշտված կոպտաշար դորիական սյուներով։ Խորհրդային տարիներին կառույցի ճակատի ճակտոնը «զարդարել» է հնգաթև աստղը՝ որպես Հայաստանում նոր իշխանության խորհրդանիշ։ Շքամուտքի դռները փայտյա են, փորագրազարդ։ Առանձնատունն ունեցել է սպիտակ հախճապակով զարդարված պատի վառարաններ, որոնք չեն պահպանվել։ 2000-ական թվականներին շենքը ձեռք է բերել Սամվել Մայրապետյանը։ 2014 թվականին կառույցը դարձել է ռեստորան («Սալոն») ։
Ծանոթագրություններ
Կատեգորիա:Երևանի շենքեր և կառույցներ Կատեգորիա:Հին Երևան
Սերես
Սերես (1 Ceres) կամ Ցերերա (Խորհրդանիշ։ ), գաճաճ մոլորակ Արեգակնային համակարգի աստերոիդների գոտում ։ Սերեսը Երկրին ամենամոտ գաճաճ մոլորակն է, նրա հեռավորությունը Երկրից կազմում է 263 մլն. կմ։
Սերեսը հայտնաբերել է իտալացի աստղագետ Ջուզեպպե Պյացցին 1801 հունվարի 1-ին, Պալերմոյի աստղադիտարանում ։ Որոշ ժամանակ Սերեսը դիտարկվում էր որպես լիարժեք Արեգակնային համակարգի մոլորակ։ 1802 թվականին նրան դասակարգեցին որպես աստերոիդ, և մոլորակ հասկացության վերջին ճշտումների արդյունքում Միջազգային աստղագիտական միության կողմից 2006 թվականի օգոստոսի 24-ին XXVI Գլխավոր վեհաժողովի նիստում այն դասակարգվեց գաճաճ մոլորակների դասին։ Այն անվանվել է հին հռոմեական պտղաբերության աստվածուհու՝ Սերեսի պատվին։
Ունենալով մոտ 950 կմ տրամագիծ, Սերեսը այս պահին հանդիսանում է ամենամեծ և ամենածանր մարմինը աստերոիդների գոտում, իր չափերով գերազանցում է հսկա մոլորակների շատ արբանյակներին, և իր մեջ է ներառում աստերոիդների գոտու ընդհանուր զանգվածի համարյա երրորդ մասը(32 %) ։ Վերջին դիտարկումները ցույց տվեցին, որ այն ունի գնդաձև ձև, ի տարբերություն փոքր մարմինների մեծամասնության, որոնք ունեն անկանոն ձև ցածր ձգողականության պատճառով ։ Հավանաբար, Սերեսի մակերևույթը իրենից ներկայացնում է ջրային սառույցի և տարբեր հիդրատացված միներալների խառնուրդ, այնպիսիք ինչպիսին են կարբոնատները և կավերը ։ Սերեսը, ինչպես ենթադրվում է ունի քարից կազմված միջուկ և սառցե մանտիա, և նույնիսկ հնարավոր է որ տեղ-տեղ ունի հեղուկ ջրից կազմված օվկիանոսներ մակերևույթի տակ ։
Երկրից Սերեսի տեսանելի փայլը տատանվում է 6,7 - 9,3 աստղային մեծության միջակայքում։ Դա քիչ է, որպեսզի դիտել այն անզեն աչքով ։ 2007 թվականի սեպտեմբերի 27-ին ՆԱՍԱ-ն արձակեց Dawn ավտոմատ կայանը Վեստայի (2011 - 2012) և Սերեսի (2015) հետազոտությունների համար։
Հայտնաբերում
Գաղափարը, այն մասին, որ Հրատի և Լուսնթագի ուղեծրերի միջև կարող է գոյություն ունենալ դեռևս չհայտնաբերված մոլորակ առաջինը առաջարկվել է Յոհան Էլերտ Բոդեյի կողմից 1772 թվականին ։ Նրա ենթադրությունը հիմնվում էր, այժմ արդեն հերքված, Տիցիուս-Բոդեի օրենքի վրա, որը առաջին անգամ ներկայացվել է 1766 թվականին գերմանացի աստղագետ և մաթեմատիկոս Յոհան Տիցիուսի կողմից, ով հայտարարեց, որ դուրս է բերել արեգակնային համակարգի մոլորակների շառավիղների աճի պարզ օրինաչափություն ։ Ուիլիամ Հերշելի կողմից 1781 թվականին Ուրանի հայտնաբերելուց հետո, ինչը համապատասխանում էր այս օրենքին, սկսեցին մոլորակի որոնումները 2,8 ա. մ. հեռավորության վրա Արեգակից (Հրատի և Լուսնթագի ուղեծրերի միջև ընկած ուղեծիր) , որոնց արդյունքում 1800 թվականին ստեղծվեց 24 աստղագետներից կազմված խումբ, որը կրում էր «Երկնային պահակախումբ» ։ Այս խումբը, որը ղեկավարում էր Ֆրանց ֆոն Ցախը, ամեն օր վարում էր շուրջօրյա դիտարկումներ այն ժամանակվա ամենահզոր աստղադիտակների միջոցով  ։ Նրանք չհայտնաբերեցին Սերեսը, սակայն հայտնաբերեցին մի քանի խոշոր աստերոիդներ ։
Սերեսը հայտնաբերվեց 1801 թվականի հունվարի 1-ին իտալացի աստղագետ Ջուզեպպե Պյացցիի կողմից Պալերմոյի աստղադիտարանում, ով նույնպես հրավիրվել էր «Երկնային պահակախումբ», սակայն կատարել էր իր հայտնագործությունը մինչև հրավերքի ստանալը։ Նա որոնում էր «պարոն Լակայլի Կենդանակերպային աստղերի կատալոգի 87-րդ աստղը», սակայն գտավ, որ «նրան նախորդում է ուրիշը» ։ Աստղի փոխարեն նա հայտնաբերեց տիեզերական մարմին, որը սկզբից համարեց գիսաստղ ։ Պիացցին դիտել է Սերեսը ընդհանուր առմամբ 24 անգամ (վերջին դիտարկումները եղել են 1801 թվականի փետրվարի 11-ին), մինչև հիվանդությունը նրան չընդհատեց ։ 1801 թվականի հունվարի 24-ին նա հայտարարեց իր հայտնագործության մասին իր երկու կոլեգաներին ուղղված նամակներում՝ իր հայրենակից Բարնաբա Օրիացիին Միլանից և Յոհան Բոդեյին Բեռլինից ։ Այդ նամակներում նա նկարագրել էր այս մարմինը, որպես գիսաստղ, սակայն այստեղ իսկ բացատրում էր, որ «քանի որ նրա շարժումը հանդիսանում է դանդաղ և բավականին համասեռ, ինձ մի քանի անգամ թվաց, որ դա կարող է լինել ինչ-որ ավելի լավ բան քան գիսաստղը» ։ Նույն տարվա ապրիլին Պյացցին ուղարկեց իր դիտարկումների մասին առավել ամբողջական գրառումները վերը նշված գիտնականներին և Ժերոմ Լալանդին Փարիզ։ Դիտարկումները հրատարակվեցին «Monatliche Correspondenz» ամսագրի 1801 թվականի սեպտեմբերյան համարում։
Ամսագրի հրատարակման պահին Սերեսի տեսանելի դիրքը փոխվել էր (հիմնականում Երկրի ուղեծրային շարժման հաշվին), և Արեգակի փայլի պատճառով այլ աստղագետներ չկարողացան հաստատել Պյացցիի դիտարկումները։ Տարվա վերջում Սերեսը կրկին հնարավոր էր դիտարկել, սակայն այդքան երկար ժամանակ անց դժվար էր կանխագուշակել նրա ճշգրիտ դիրքը։ Հատուկ Սերեսի ուղեծրի որոշման համար Կարլ Գաուսը 24 տարեկանում մշակեց արդյունավետ մեթոդ ուղեծրի որոշման համար ։ Նա իր առաջ դրեց խնդիր որոշել ուղեծրի էլեմենտները երեք ամբողջական դիտարկումների հիման վրա ։ Ընդամենը մի քանի շաբաթվա ընթացքում նա հաշվարկեց Սերեսի ուղեծիրը և ուղարկեց իր հաշվարկները ֆոն Ցախին։ 1801 թվականի դեկտեմբերի 31-ին Ֆրանց ֆոն Ցախը համատեղ Հենրիխ Օլբերսի հետ միանշանակ հաստատեցին Սերեսի հայտնաբերումը ։
Սերեսի առաջին դիտարկումները կարող էին որոշել նրա չափերը բավականին մոտավոր 260 կմ-ից (Հերշելի հաշվարկների համաձայն 1802 թվականին) մինչև 261.3 կմ (Յոհան Շրյոտերի հաշվարկներով 1811 թվական) ։
Ուղեծիր
Սերեսի ուղեծիրն ընկած է Մարսի և Յուպիտերի աստերոիդների գոտում (Էքսցենտրիսիտետ 0.08)։
Արտաքին հղումներ
Կատեգորիա:Արեգակնային համակարգ Կատեգորիա:Գաճաճ մոլորակներ
Ճոճահավեր
Ճոճահավեր, (Remizidae), ճնճղուկանմանների կարգի թռչունների ընտանիք։
Ընդհանուր նկարագիր
Հայտնի է 1 տեսակ՝ ճոճահավը (Remiz pendulinus). նստակյաց է, տարածված։ Մարմնի երկարությունը 11 սմ է, թևերի բացվածքը՝ 16-17 սմ, կենդանի զանգվածը՝ մինչև 12 գ։ Փոքրամարմին թռչուն է։ Հասուն արուի գլուխը բաց մոխրագույն է, ակնադիմակը՝ սև։ Մարմինը վերևից շիկակարմրադարչնագույն է, ներքևից՝ բաց դարչնադեղնավուն։ Էգն ավելի խամրած է, գլուխը և մարմինը ներքևից՝ ավելի դարչնագույն։ Երիտասարդի գլուխը մոխրավուն է՝ առանց ակնադիմակի, մեջքը՝ նարնջադարչնագույն։
Բնակություն
Բնակվում է գետերի երկայնքով տարածվող ուռուտներում, եղեգնուտներում, բարդիների վրա։ Սնվում է միջատներով։ Հարսանեկան զույգերը ձևավորվում են մարտի 1-ին կեսից։
Բնադրում
Բույնը նման է ձվաձև զամբյուղիկի կամ ձեռնոցի (կախված է ծառի ճյուղից), հյուսում են արուն ու էգը (10-16 օրում)՝ բուսաթելերից և աղվափետուրից։ Դնում է 16 մմ տրամագծով, սպիտակ 6-8 ձու։ Թխսակալում է ճերմակաթիթեռներ. 1. Դյուպոն-Շելլիի ճերմակաթիթեռ, 2. հափուկի ճերմակաթիթեռ, 3. կիտրոնաթիթեռ (ա. արուն, բ. էգը), 4. դեղնաթիթեռ ավրորինա (ա. արուն, բ. էգը), 5. հայկական արշալուսաթիթեռ, 6. կիտրոնագույն արշալուսաթիթեռ, 7. Տիզոյի դեղնաթիթեռ (ա. արուն, բ. էգը), 8. կանաչավուն դեղնաթիթեռ (ա. արուն, բ. էգը) ճոճահավեր էգը և արուն էգը՝ 13-14 օր (յուրաքանչյուր 20-30/7 մեկ 5 ր ընդմիջումով)։ 16-18 օրական ձագերը լավ տիրապետում են թռիչքին և դուրս են գալիս բնից։ Գրանցված է Հայաստանի Կարմիր գրքում։
Հիմնադիր խորհրդարան
Հիմնադիր խորհրդարան (նախկինում՝ Նախախորհրդարան), 2012 թ. նոյեմբերի 15-ին սկիզբ առած քաղաքացիական շարժում Հայաստանում  Նախախորհրդարանը վերածվեց Հիմնադիր խորհրդարանի 2015թ հունվարին, երբ ընտրվեց Հիմնադիր խորհրդարանի առաջին կազմը՝ Նախագահ Գարեգին Չուքասզյան, նախագահի տեղակալներ Վարուժան Ավետիսյան և Հայկ Գրիգորյան, և պատգամավորներ։
Ունի իր պաշտոնաթերթը՝ «Ազատագրում» անվամբ ։
Պատմություն
Նախախորհրդարան քաղաքացիական շարժումը կազմավորվել է 2012 թվականի նոյեմբերի 15-ին։ Նոյեմբերի 20-ին կազմակերպության համակարգող է ընտրվել Գարեգին Չուգասզյանը, համակարգողի տեղակալ՝ Սյուզան Սիմոնյանը, ինչպես նաև հաստատվել է քարտուղարության կազմը և կառուցվածքը։
Նախախորհրդարանն ունի հետևյալ բաժինները.
2016 թ հունվարին նախախորհրդարանը վերածվում է հիմնադիր խորհրդարանի։ Առաջին նիստի ընթացքում ձևավորվում է հիմնադիր խորհրդարանի նախագահությունը և քարտուղարությունը։
Նախագահություն` նախագահ` Գարեգին Չուգասզյան փոխնախագահ` Վարուժան Ավետիսյան, իրավաբան փոխնախագահ` Հայկ Գրիգորյան, իրավաբան
Քարտուղարություն` Ժիրայր Սեֆիլյան Եղիա Ներսիսյան Գևորգ Սաֆարյան և այլք
Հիմնադիրներ
Նախախորհրդարանի հիմնադիր անդամները եղել են ՝
Արտաքին հղումներ
Կատեգորիա:Հիմնադիր խորհրդարան Կատեգորիա:2012 հիմնադրումներ Հայաստանում
Ախտանուն
Ախտանուն, (դիագնոզ), համառոտ բժշկական եզրակացություն հիվանդության և հիվանդի վիճակի մասին։ Ախտանունը հաստատվում է բժշկության հատուկ բնագավառի՝ ախտորոշման մշակած մեթոդներով։ Ախտանունը դրվում է առկա հիվանդության ախտանշանների, հիվանդի հարցուփորձի, ինչպես նաև բազմակողմանի հետազոտության արդյունքների հիման վրա՝ որոշակի հիվանդություններին բնորոշ ախտանշանների հետ համեմատելով։ Ճշգրիտ ախտանունը կարևոր է ոչ միայն բուժման ճիշտ ընտրության, աշխատունակության կանխորոշման, այլև անհրաժեշտ կանխարգելիչ միջոցառումների իրականացման համար։
Անգվիլարա Վենետա
Անգվիլարա Վենետա (Anguillara Veneta), քաղաք Իտալիայում, գտնվում է Վենետո մարզում՝ Պադովա գավառում ։
Բնակչությունը կազմում է 4739 մարդ, բնակչության միջին խտությունը՝ 226 մարդ/կմ²։ Զբաղեցնում է 21կմ² տարածք։ Փոստային ինդեքս՝ 35022։ Հեռախոսային կոդը՝ 00049։
Քաղաքի հովանավորը սուրբ առաքյալ Անդրեասն է։ Ամեն տարի քաղաքի տոնը նշվում է նոյեմբերի 30-ին։
Ծանոթագրություններ
Կատեգորիա:Իտալիայի քաղաքներ
Ղորտևի
Ղորտևի (ღორტევი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1200 մետր բարձրության վրա։ Շրջկենտրոն Գորիից հեռու է 15 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Ազվերթ Գյադուկ
Ազվերթ Գյադուկ, լեռնանցք Հայկական լեռնաշխարհում, Բյուրակն-Մնձուրյան լեռնահամակարգում, Երզնկա քաղաքից հարավ-արևելք։ Բարձրությունը մոտ 2044 մետր ։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Թուրքիայի լեռնանցքներ
Սեն Պրոժե դը Սալեր
Սեն Պրոժե դը Սալեր (Saint-Projet-de-Salers), համայնք Ֆրանսիայի Օվերն մարզի Կանտալ գավառում ։
Աշխարհագրություն
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 90 կմ հարավ-արևմուտք, Օրիյակ քաղաքից` 20 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 72 աշխատունակ (15-64 տարեկան) բնակիչ, որոնցից ակտիվ էին 48-ը, իսկ ոչ ակտիվները` 24։ Ակտիվության ցուցանիշը կազմում է 66,7 %։ 48 աշխատունակ մարդկանցից աշխատել է 47 անձ (28 տղամարդ և 19 կին)։ Գործազուրկ են եղել 1 անձ (1 տղամարդ և 0 կին)։ 24 անաշխատունակներից 2-ը եղել են աշակերտներ կամ ուսանողներ, 13-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կեպլեր (աստղադիտակ)
Կեպլեր տիեզերական աստղադիտակ, այժմ չգործող տիեզերական աստղադիտակ է, որը արձակվել է ՆԱՍԱ-ի կողմից 2009 թվականին ՝ հայտնաբերելու Երկրի չափ մոլորակներ, որոնք պտտվում են այլ աստղերի շուրջ ։ Աստղագետ Յոհան Կեպլերի անունը կրող, տիեզերանավը արձակվել է դեպի Երկրի հետընթաց հելիոկենտրոն ուղեծիր։ Գլխավոր հետազոտողը եղել է Ուիլյամ Ջ. Բորուկին։ Ինը ու կես տարի աշխատելուց հետո աստղադիտակի արձագանքման կառավարման համակարգի վառելիքը սպառվել է, և ՆԱՍԱ-ն 2018 թվականի հոկտեմբերի 30-ին հայտարարել է աստղադիտակի շարքից դուրս գալու մասին ։
Նախագծված է Ծիր Կաթինի Երկրի շրջանի մի մասը հետազոտելու համար՝ հայտնաբերելու Երկրի չափ էկզոմոլորակներ բնակելի գոտիներում կամ մոտակայքում և գնահատելու, թե Ծիր Կաթինի միլիարդավոր աստղերից քանիսն ունեն այդպիսի մոլորակներ  ։ Կեպլերը գիտական ​​գործիք է՝ լուսաչափ, որը մշտապես վերահսկում էր ֆիքսված տեսադաշտում հիմնական հաջորդականության մոտավորապես 150,000 աստղերի պայծառությունը ։ Այս տվյալները փոխանցվել են Երկիր, այնուհետև վերլուծվել՝ հայտնաբերելու իրենց հյուրընկալող աստղի դիմացով անցնող էկզոմոլորակներից առաջացող պարբերական մթագնումները։ Հայտնաբերվել կարող են միայն այն մոլորակները, որոնց ուղեծրերը երևում են Երկրից։ Կեպլերը դիտել է 530,506 աստղ և հայտնաբերել 2,662 մոլորակ ։
Ծանոթագրություններ
Կատեգորիա:ՆԱՍԱ Կատեգորիա:Աստղադիտակներ Կատեգորիա:Տիեզերանավեր Կատեգորիա:Աստղադիտարաններ Կատեգորիա:2009 հիմնադրումներ
Զրույցներ Վինսենտի հետ
«Զրույցներ Վինսենտի հետ» (Conversations with Vincent), ռեժիսոր Թիմ Բարթոնի չավարտված վավերագրական ֆիլմը։ Մտահղացումն առաջացավ «Մկրատաձեռն Էդվարդ»-ի (1990) ստեղծման ժամանակ որպես հարցազրույզների շարք սարսափ ֆիլմերի դերասան Վինսենտ Փրայզի և այն մարդկանց հետ, ովքեր ճանաչում են նրան։ «Զրույցների» նկարահանումները ընթացան «Էդվարդի» հետ միաժամանակ։ 1993 թվականի հոկտեմբերին ֆիլմը մնաց կիսատ և դուրս չեկավ մեծ էկրաններ՝ Վինսենտ Փրայզի քաղցկեղից մահանալու պատճառով։
Սյուժե
Սյուժեն որպես այդպիսին չկա։ Ֆիլմը բաղկացած է Վինսենտ Փրայզի մի քանի հարցազրույցներից, որը նա տալիս էր Թիմ Բարթոնին։ Նաև զրույցին մասնակցել են Ջոնի Դեփը և Լիզա Մերին։ Քննարկվում են տարբեր թեմաներ՝ կինոյի նշանակությունը, հիմնականում սարսափ ֆիլմերի ազդեցությունը հասարակության և արվեստի վրա, ինչպես ճիշտ խաղալ կինոյում, ինչի մասին Վինսենտ Փրայզը շատ է ցավում և կարծում, որ այն ամենահաջող բանը էր իր կյանքում։
Աղբյուրներ
Կատեգորիա:1990 ֆիլմեր Կատեգորիա:Թիմ Բարթոնի ֆիլմեր Կատեգորիա:Ամերիկյան վավերագրական ֆիլմեր Կատեգորիա:Warner Bros. ֆիլմեր Կատեգորիա:Անգլերեն ֆիլմեր
(8910) 1995 WV42
(8910) , աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 25-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 3,119586 ա. մ., առավելագույնը մոտենում է 2,3691 ա. մ. հեռավորության վրա և հեռանում 3,8701 ա. մ. ։ Արեգակի շուրջ մեկ ամբողջական պտույտ է կատարում 2012,54 երկրային օրվա ընթացքում, իր ուղեծրով շարժվելով միջինում 0,178879 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,82° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(467) Լաուրա
(467) Լաուրա (Laura), աստերոիդ աստերոիդների հիմնական գոտում։ Հայտնաբերվել է 1901 թվականի հունվարի 9-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,942978 ա. մ., առավելագույնը մոտենում է 2,6198 ա. մ. հեռավորության վրա և հեռանում 3,2662 ա. մ. ։ Արեգակի շուրջ մեկ ամբողջական պտույտ է կատարում 1844,08 երկրային օրվա ընթացքում, իր ուղեծրով շարժվելով միջինում 0,19522 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,44° անկյուն։
Կոչվել է ի պատիվ Լաուրայի, որին իր սոնետներում գովերգել է Պետրարկան։
Արտաքին հղումներ
Կատեգորիա:1901 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովոե (ավան, Կրասնոլիմանի շրջան)
Նովոե (Нове), ավան Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Նովոե ավանում բնակվում էր 880 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոլիմանի շրջանի բնակավայրեր Կատեգորիա:Ուկրաինայի ավաններ
Շաուրմա
Շաուրմա (شاورما شوارمہ‎), Լևանտ Արաբական մսով կերակուր, բաղկացած լոշիկից կամ լավաշից որը լցոնված է կտրտած և տապակած մսով (ոչխարի, հավի)
Ստուգաբանություն
Արաբերեն «շաուրմա» բառը եկել է թուրքերեն çevirme բառից, որը նշանակում է «պտտել»
Պատրաստման եղանակը
Սկզբում պատրաստեք սոուսը, որպեսզի այն լավ համեմվի։ Դրա համար խառնում ենք թթվասերը մանր կտրատած մաղադանոսի, ճզմած սխտորի, աղի, պղպեղի և համեմունքների հետ։ Նախապես խաշեք hավի կրծքամիսը և տապակեք սոուսի ու ձիթապտղի յուղի մեջ։ Մանր կտրատեք սոխը, մարինադացրեք այն քացախի, աղի և շաքարավազի հետ։ Կտրատեք բանջարեղենը։ Լավաշը փռեք սեղանին, վրան սոուս քսեք և դրեք բանջարեղենը, դրեք նաև հավի կրծքամիսը։ Զգուշորեն փաթաթեք լավաշը խողովակաձև և դրեք ստվարաթղթով պատված գրիլի թավայի մեջ։ Մատուցեք տաք վիճակում։
Կատեգորիա:Արևելյան խոհանոց Կատեգորիա:Արաբական խոհանոց Կատեգորիա:Թուրքական խոհանոց Կատեգորիա:Մսով ուտեստներ Կատեգորիա:Արագ սնունդ
Օլեգ Մասաինով
Օլեգ Մասաինով (Масаинов, Олег Пантелеймонович, ), խորհրդային մուլտիպլիկատոր, խաղարկային տիկնիկների նկարիչ և ձևավորող, Ռուսաստանի Խորհրդային Ֆեդերատիվ Սոցիալիստական Հանրապետության մշակույթի վաստակավոր գործիչ (1986)։ Եղել է Երկրորդ համաշխարհային պատերազմի Խորհրդա-գերմանական ճակատի («Հայրենական մեծ պատերազմ», 1941-1945) մասնակից։
Կենսագրություն
Ծնվել է 1926 թվականին, Մոսկվայում, սպիտակգվարդիական սպայի ընտանիքում։ 1943 թվականից մինչև 1945 թվականը եղել է Տիմոշենկոյի անվան զրահատեխնիկայի ուսումնարանի կուրսանտ։
1950 թվականից մինչև 1953 թվականները սովորել է Գեղարվեստատեխնիկական թատերական ուսումնարանի տիկնիկային բուտաֆոբիայի ամբիոնում։ 1953 թվականից և մինչև իր մահը` 1999 թվականը, աշխատել է տիկնիկների նկարիչ և ձևավորող Սոյուզմուլտֆիլմ ստուդիայում։ Մասնակցել է մոտ 150 մուլտֆիլմերի ստեղծմանը։ Արժանացել է Ժողովրդական տնտեսության ձեռքբերումների մեդալի (1978, 1980, 1981)։ Եղել է Մուլտիպլիկացիոն կինոյի միջազգային ասոցիացիայի անդամ .:
Արտաքին հղումներ
Կատեգորիա:Խորհրդային մուլտիպլիկատորներ Կատեգորիա:Հայրենական մեծ պատերազմի մասնակիցներ Կատեգորիա:Խորհրդային նկարիչներ Կատեգորիա:Ռուս մուլտիպլիկատորներ